HIRDETMÉNY

Az „Orvosi rendelő és védőnői szolgálat fejlesztése Pellérden” című DDOP-3.1.3/G-14-2014-0147 pályázat keretében rövidesen sor kerül az épület felújítására, korszerűsítésére. A pályázat keretei közt megvalósul a homlokzati fal, padlásfödém hőszigetelése, az elöregedett fa homlokzati nyílászárók korszerű műanyag nyílászárókra lesznek cserélve, megújul az ereszcsatorna, a meglévő rossz állapotú beton járdák elbontásra kerülnek, helyén beton térkő-burkolat és az akadálymentes közlekedést biztosító rámpa kerül kialakításra. A belső térben a minimális 90 cm tokbelméretet biztosító ajtók kerülnek beépítésre, mindkét épületrészben akadálymentes vizesblokk kerül kialakításra. A sok helyen sérült fal és padlóburkolatok korszerű kerámia burkolatot kapnak, megújul a belső festés. Mindezek mellett az épület gépészeti eszközök korszerűsítése is megtörténik, a meglévő gázkonvektorok és elavult gázkazán helyett korszerű kondenzációs gázkazánok fogják biztosítani az épület fűtését, cserélődik a fűtés vezeték és a radiátorok, melyek termosztatikus radiátorszelepekkel lesznek ellátva.

Az épület korszerűsítésén túl a beruházás keretében a háziorvosi és védőnői ellátás körülményeit javító eszközök beszerzésére is sor kerül. A projekt részeként többek között : számítástechnikai eszközök, beteghívó rendszer, vizsgálóágy, műszer-és gyógyszer szekrény, infúziós állvány, vizsgálólámpa, sürgősségi konikotomiás szett, hordágy, digitális csecsemőmérleg, látásvizsgáló és egyéb eszközök megvásárlására nyílik lehetőség.

Az épület felújítására kiírt közbeszerzési eljárás folyamatban van, a kivitelező kiválasztása és a szerződéskötés július végére várható. A kivitelezési munkálatok – az eredményes közbeszerzési eljárást követően – várhatóan 2015. augusztusban kezdődhetnek és október 15-ig tartanak majd.

*A munkálatok időtartama alatt, 2015. július 1-től Molnárné Dr. Csillag Edina háziorvos a* ***„régi óvoda” épületében Pellérd, Dózsa György u. 1. szám alatt rendel.***

*Ugyanitt várja az ellátottakat Jakab Andrásné védőnő valamint a Gyermekjóléti és Családsegítő Szolgálat szakembere is.*

HIRDETMÉNY

Tájékoztatjuk a tisztelt lakosságot, hogy az „Orvosi rendelő és védőnői szolgálat fejlesztése Pellérden” című DDOP-3.1.3/G-14-2014-0147 azonosító számú pályázat keretében megújult az orvosi rendelő és a védőnői ellátó épülete.

A beruházás során az elöregedett fa homlokzati nyílászárók korszerű műanyag nyílászárókra lettek cserélve, megújult az ereszcsatorna, a régi rossz állapotú beton járdák elbontásra kerültek, beton térkő-burkolat és az akadálymentes közlekedést biztosító rámpa került kialakításra.

A belső térben - mindkét épületrészben - akadálymentes vizesblokk került kialakításra.

A fal és padlóburkolatok korszerű kerámia burkolatot kaptak és mindezek mellett az épület gépészeti eszközeinek korszerűsítése is megtörtént, a gázkonvektorok és elavult gázkazán helyett korszerű kondenzációs gázkazánok fogják biztosítani a jövőben az épület fűtését.

Az épület korszerűsítésén túl a beruházás keretében a háziorvosi és védőnői ellátás körülményeit javító eszközök beszerzésére is sor került. A projekt részeként többek között : számítástechnikai eszközök, beteghívó rendszer, vizsgálóágy, műszer-és gyógyszer szekrény, infúziós állvány, vizsgálólámpa, sürgősségi konikotómiás szett, hordágy, digitális csecsemőmérleg, látásvizsgáló és egyéb eszközök megvásárlására nyílt lehetőség.

*A munkálatokat a Castrum Build Kft végezte, melyek lezárultával*

*Molnárné Dr. Csillag Edina háziorvos valamint Jakab Andrásné védőnő és a Gyermekjóléti és Családsegítő Szolgálat szakemberei is* *a „régi” megszokott helyen és rendelési időben (7831 Pellérd, Dózsa Gy. u. 100.) alatt várják a betegeket és ellátottakat.*